**Izziņa par atzinumos sniegtajiem iebildumiem par Ministru kabineta rīkojumu projektiem “Par Liepājas Universitātes Nekustamo īpašumu attīstības plānu 2019.-2023.gadam” un “Grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā””**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 13.02.2020. |  | |
| Saskaņošanas dalībnieki: | Tieslietu ministrija, Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus: | | Tieslietu ministrija, Finanšu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | | Tieslietu ministrija, Finanšu ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Ministru kabineta rīkojuma projekts “Par Liepājas Universitātes Nekustamo īpašumu attīstības plānu 2019.-2023.gadam”** | | | | |
| **Tieslietu ministrijas iebildums** | | | | |
| 1. | “1. Saskaņā ar Augstskolu likuma 76.1 panta trešo daļu apstiprināt Liepājas Universitātes Nekustamo īpašumu attīstības plānā 2019.-2023.gadam noteikto rīcību ar nekustamo īpašumu, ko augstskolai bez atlīdzības nodevusi valsts, ņemot vērā plānu un tajā ietvertā atsavināmā nekustamā īpašuma un paredzētā ieguldījuma kopuma īstenošanas lietderību.” | “Projekta 1. punkts paredz saskaņā ar Augstskolu likuma 76.0 panta trešo daļu apstiprināt Liepājas Universitātes Nekustamo īpašumu attīstības plānā 2019. – 2023. gadam noteikto rīcību ar nekustamo īpašumu, ko augstskolai bez atlīdzības nodevusi valsts, ņemot vērā plānu un tajā ietverto atsavināmo nekustamo īpašumu un paredzētā ieguldījuma kopuma īstenošanas lietderību. Ņemot vērā, ka attīstības plānu atbilstoši normatīvajiem aktiem nav iespējams noteikt ar atpakaļejošu datumu, lūdzam attiecīgi precizēt Projektu, paredzot, ka attīstības plāns tiek noteikts sākot ar 2020. gadu.” | **Iebildums nav ņemts vērā**.  Pamatojoties uz Augstskolu likuma 76.1 panta trešo daļu, nekustamā īpašuma attīstības plānu pieņem augstskolas satversmē noteiktā lēmējinstitūcija. Liepājas Universitātes Nekustamo īpašumu attīstības plāns 2019.-2023.gadam ir apstiprināts Liepājas Universitātes Senāta 2019.gada 27.maija sēdē (protokols Nr.11, 7.punkts).  Savukārt, ņemot vērā to, ka Liepājas Universitātes Nekustamo īpašumu attīstības plāns 2019.-2023.gadam paredz nekustamā īpašuma, ko augstskolai bez atlīdzības nodevusi valsts, atsavināšanu, tas iesniedzams izskatīšanai Ministru kabinetam. Pamatojoties uz Augstskolu likuma 76.1 panta trešo daļu, rīkojuma projekta 1.punkts neparedz apstiprināt pašu Liepājas Universitātes Nekustamo īpašumu attīstības plānu 2019.-2023.gadam, bet gan tajā noteikto rīcību ar nekustamo īpašumu, ko augstskolai bez atlīdzības nodevusi valsts, un šī rīcība nav atpakaļejoša, bet gan vērsta uz nākotni. | “1. Saskaņā ar Augstskolu likuma 76.1 panta trešo daļu apstiprināt Liepājas Universitātes Nekustamo īpašumu attīstības plānā 2019.-2023.gadam noteikto rīcību ar nekustamo īpašumu, ko augstskolai bez atlīdzības nodevusi valsts, ņemot vērā plānu un tajā ietvertā atsavināmā nekustamā īpašuma un paredzētā ieguldījuma kopuma īstenošanas lietderību.” |
| **Finanšu ministrijas iebildumi** | | | | |
|  |  | “1. Lūdzam anotācijā skaidrot, kādēļ nekustamais īpašums Baseina ielā 9, Liepājā, ir kļuvis nepiemērots Liepājas Universitātes funkciju nodrošināšanai, ja Ministru kabineta rīkojums par minētā nekustamā īpašuma nodošanu bez atlīdzības Liepājas Universitātes īpašumā ticis pieņemts tikai pirms diviem gadiem. Vēršam uzmanību, ka saskaņā ar Publiskas personas mantas atsavināšanas likuma 42.panta 2.4 daļu Ministru kabinets ar rīkojumu var atļaut atsavināt bez atlīdzības īpašumā atvasinātai publiskai personai nodoto valsts nekustamo īpašumu, ja nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija vai deleģētais pārvaldes uzdevums tiek saglabāts un īpašums nav nepieciešams citai publiskai personai vai tās iestādei, un ir saņemts motivēts atvasinātas publiskas personas priekšlikums.” | **Iebildums ņemts vērā.**  Rīkojuma projekta sākotnējās ietekmes novērtējuma ziņojumā (anotācijā) sniegts skaidrojums. | Skatīt precizēto rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktu. |
|  |  | “2. Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 76.punktu dokumentus, kas apliecina tiesību akta projektā regulējamo tiesisko attiecību likumību, atbildīgā ministrija pēc projekta izsludināšanas atbilstoši ierakstam Valsts sekretāru sanāksmes protokolā elektroniski divu darbdienu laikā pēc Valsts sekretāru sanāksmes nosūta atzinuma sniedzējiem.  Ievērojot minēto, lūdzam rīkojuma projekta izvērtēšanai pievienot dokumentus, kas apliecina rīkojuma projektā regulējamo tiesisko attiecību likumību, t.sk. pievienot Liepājas Universitātes Nekustamo īpašumu attīstības plānu 2019.-2023.gadam (vēršam uzmanību, ka Ministru kabineta 2018.gada 27.novembra rīkojuma Nr.636 “Par Latvijas Universitātes Nekustamo īpašumu attīstības plānu 2018.-2023.gadam” saskaņošanas procesā attiecīgais Nekustamo īpašumu attīstības plāns bija pievienots).” | **Iebildums ņemts vērā.**  Rīkojuma projektam pievienotas dokumentu, kas apliecina tiesību akta projektā regulējamo tiesisko attiecību likumību, kopijas. |  |
|  | “2. Saskaņā ar Publiskas personas mantas atsavināšanas likuma 5.panta piekto daļu un 42.panta 2.4 daļu atļaut pārdot izsolē šā rīkojuma pielikumā norādīto nekustamo īpašumu, tā atsavināšanas rezultātā iegūtos finanšu līdzekļus novirzot Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai.”  “4. Visi ieņēmumi no šā rīkojuma pielikumā minētā nekustamā īpašuma atsavināšanas pēc Ministru kabineta 2018.gada 10.aprīļa noteikumu Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība” 13.punktā noteikto atsavināšanas izdevumu segšanas tiek ieskaitīti valsts budžetā. Pēc šā rīkojuma pielikumā minētā nekustamā īpašuma atsavināšanas Izglītības un zinātnes ministrijai atbilstoši Publiskas personas mantas atsavināšanas likuma 42.panta 2.4 daļai sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai.” | “3. Saskaņā ar Publiskas personas mantas atsavināšanas likuma 42.panta 2.4daļu Ministru kabineta rīkojumā norādāms, kādā apjomā, kādam mērķim un kura nekustamā īpašuma un ar to saistītās infrastruktūras attīstībai atsavināšanas rezultātā iegūtie līdzekļi ir piešķirami. Saskaņā ar rīkojuma projekta 2. un 4.punktu nekustamā īpašuma Baseina ielā 9, Liepājā, atsavināšanas rezultātā iegūtie finanšu līdzekļi novirzāmi Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai.  Ņemot vērā, ka nekustamo īpašumu atsavināšanas rezultātā tiks iegūti papildu finanšu līdzekļi no valsts īpašumu pārdošanas, Finanšu ministrija ierosina izvērtēt iespēju maksimāli lielāku summu no iegūtajiem finanšu līdzekļiem novirzīt valsts aizdevuma pirmstermiņa atmaksai. Valsts aizdevuma atlikums uz 2020.gada 9.janvāri ir 219 000,00 *euro*.  Rīkojuma projekta pielikumā kā plānotais nekustamā īpašuma Baseina ielā 9, Liepājā, atsavināšanas rezultātā iegūto līdzekļu turpmākais izlietojums norādīts: “Ēkas Lielā ielā 14, Liepājā, modernizācija. Ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksa.” Turklāt, no anotācijas I sadaļas 2.punktā (3.lpp.) sniegtā skaidrojuma izriet, ka nekustamā īpašuma Baseina ielā 9, Liepājā, atsavināšanas rezultātā gūtos ienākumus plānots novirzīt ne tikai Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai (50 000 *euro* apmērā), bet arī mācību aprīkojuma modernizēšanai, lai nodrošinātu mūsdienīgu izglītības procesa īstenošanu STEM (Science, Technology, Engineering and Mathematics – zinātne, tehnoloģijas, inženierzinātnes, matemātika) jomās, atbilstoši tautsaimniecības nozaru attīstībai (200 000 *euro* apmērā).  Ņemot vērā anotācijā norādīto, ka nekustamā īpašuma Baseina ielā 9, Liepājā, atsavināšanā gūtie ienākumi novirzāmi mācību aprīkojuma modernizēšanai, lūdzam izvērtēt Publiskas personas mantas atsavināšanas likuma 42.panta 2.4daļā lietotā jēdziena “infrastruktūra” jēgu un nozīmi un rīkojuma projekta anotācijā detalizēti skaidrot, kādai infrastruktūrai novirzāmi līdzekļi 200 000 *euro* apmērā.  Ievērojot minēto, lūdzam papildināt rīkojuma projektu ar informāciju, kura nekustamā īpašuma un ar to saistītās infrastruktūras attīstībai tiks piešķirti nekustamā īpašuma Baseina ielā 9, Liepājā, atsavināšanas rezultātā iegūtie līdzekļi, kā arī nepieciešamības gadījumā precizēt rīkojuma projektā norādīto mērķi un summu, kam paredzēts novirzīt nekustamā īpašuma atsavināšanā gūtos līdzekļus.” | **Iebildums ņemts vērā.**  Precizēts rīkojuma projekta 2. un 4.punkts, kā arī rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | “2. Saskaņā ar Publiskas personas mantas atsavināšanas likuma 5.panta piekto daļu un 42.panta 2.4 daļu atļaut pārdot izsolē šā rīkojuma pielikumā norādīto nekustamo īpašumu, tā atsavināšanas rezultātā iegūtos finanšu līdzekļus novirzot Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai un nekustamā īpašuma Lielā ielā 14, Liepājā, un ar to saistītās infrastruktūras attīstībai.”  “4. Visi ieņēmumi no šā rīkojuma pielikumā minētā nekustamā īpašuma atsavināšanas pēc Ministru kabineta 2018.gada 10.aprīļa noteikumu Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība” 13.punktā noteikto atsavināšanas izdevumu segšanas tiek ieskaitīti valsts budžetā. Pēc šā rīkojuma pielikumā minētā nekustamā īpašuma atsavināšanas Izglītības un zinātnes ministrijai atbilstoši Publiskas personas mantas atsavināšanas likuma 42.panta 2.4 daļai sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai un nekustamā īpašuma Lielā ielā 14, Liepājā, un ar to saistītās infrastruktūras attīstībai.”  Skatīt arī rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktu. |
|  |  | “4. Ņemot vērā, ka rīkojuma projekts tiks virzīts izskatīšanai Ministru kabinetā 2020.gadā, uzskatām, ka precizējama anotācijas III sadaļa “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) atbilstoši likumam “Par valsts budžetu 2020.gadam” un likumam “Par vidēja termiņa budžeta ietvaru 2020., 2021. un 2022.gadam”. Līdz ar to anotācijas III sadaļas ailē “Saskaņā ar valsts budžetu kārtējam gadam” jānorāda 2020.gads, ailē “Turpmākie trīs gadi” jānorāda 2021.gads, 2022.gads un 2023.gads, ailē “izmaiņas, salīdzinot ar vidēja termiņa budžeta ietvaru 2020.gadam” gadu “2020.” jāaizstāj ar gadu “2021.” un ailēs “izmaiņas, salīdzinot ar vidēja termiņa budžeta ietvaru 2021.gadam” gadu “2021.” jāaizstāj ar gadu “2022.”.” | **Iebildums ņemts vērā.**  Precizēta rīkojuma projekta sākotnējās ietekmes novērtējuma ziņojuma (anotācijas) III sadaļa. | Skatīt precizēto rīkojuma projekta sākotnējās ietekmes novērtējuma ziņojuma (anotācijas) III sadaļu. |
| **Ministru kabineta rīkojuma projekts “Grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā””** | | | | |
| **Finanšu ministrijas iebildumi** | | | | |
|  |  | “1. Atbilstoši Publiskas personas mantas atsavināšanas likuma 42.panta pirmajai daļai valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  Ņemot vērā minēto, no Publiskas personas mantas atsavināšana likuma izriet pienākums Ministru kabineta lēmumā noteikt un attiecīgi nodot valsts nodoto nekustamo īpašumu atpakaļ bez atlīdzības valstij, ja atvasināta publiska persona nekustamo īpašumu vairs neizmanto attiecīgajā Ministru kabineta lēmumā norādīto funkciju vai deleģēta pārvaldes uzdevuma veikšanai. Tādējādi nav atbalstāms rīkojuma projektā ietvertais grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu Liepājas Universitātes īpašumā”, ar kuru paredzēts svītrot pienākumu valsts nodoto nekustamo īpašumu Baseina ielā 9, Liepājā, nodot bez atlīdzības valstij, ja tas vairs netiek izmantots minētā rīkojuma 1.punktā minētā mērķa īstenošanai.” | **Iebildums nav ņemts vērā.**  Rīkojuma projekts virzāms kopā ar Ministru kabineta rīkojuma projektu “Par Liepājas Universitātes Nekustamo īpašumu attīstības plānu 2019.-2023.gadam”, kas paredz saskaņā ar Publiskas personas mantas atsavināšanas likuma 5.panta piekto daļu un 42.panta 2.4 daļu atļaut pārdot izsolē nekustamo īpašumu Baseina ielā 9, Liepājā.  Ņemot vērā minēto, kā arī esošo praksi (pieņemot Ministru kabineta 2018.gada 27.novembra rīkojumu Nr.636 “Par Latvijas Universitātes Nekustamo īpašumu attīstības plānu 2018.-2023.gadam”, vienlaikus tika pieņemti arī Ministru kabineta 2018.gada 27.novembra rīkojumi Nr.637 “Grozījums Ministru kabineta 2014. gada 23. jūlija rīkojumā Nr.369 “[Par valsts nekustamo īpašumu nodošanu Latvijas Universitātes īpašumā](https://likumi.lv/ta/id/267787-par-valsts-nekustamo-ipasumu-nodosanu-latvijas-universitates-ipasuma)"” un Nr.638 “Grozījums Ministru kabineta 2017. gada 3. aprīļa rīkojumā Nr.164 “[Par Rīgas Pedagoģijas un izglītības vadības akadēmijas likvidāciju](https://likumi.lv/ta/id/289846-par-rigas-pedagogijas-un-izglitibas-vadibas-akademijas-likvidaciju)””), ir sagatavots rīkojuma projekts, ar kuru paredzēts svītrot pienākumu valsts nodoto nekustamo īpašumu Baseina ielā 9, Liepājā, nodot bez atlīdzības valstij, ja tas vairs netiek izmantots minētā rīkojuma 1.punktā noteiktā mērķa īstenošanai. |  |
|  |  | “2. Rīkojuma projekta anotācijā nav sniegta informācija par to, kādēļ nekustamais īpašums Baseina ielā 9, Liepājā, ir kļuvis nepiemērots Liepājas Universitātes funkciju nodrošināšanai, ja Ministru kabineta rīkojums par minētā nekustamā īpašuma nodošanu bez atlīdzības Liepājas Universitātes īpašumā ticis pieņemts tikai pirms diviem gadiem. Vēršam uzmanību, ka saskaņā ar Publiskas personas mantas atsavināšanas likuma 42.panta 2.4daļu Ministru kabinets ar rīkojumu var atļaut atsavināt bez atlīdzības īpašumā atvasinātai publiskai personai nodoto valsts nekustamo īpašumu, ja nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija vai deleģētais pārvaldes uzdevums tiek saglabāts un īpašums nav nepieciešams citai publiskai personai vai tās iestādei, un ir saņemts motivēts atvasinātas publiskas personas priekšlikums.” | **Iebildums ņemts vērā.**  Rīkojuma projekta sākotnējās ietekmes novērtējuma ziņojumā (anotācijā) sniegts skaidrojums. | Skatīt precizēto rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktu. |
|  |  | “3. Ja Rīkojuma projekts tiktu virzīts iesniegšanai Ministru kabinetā, tā anotācijas I sadaļa “Tiesību akta projekta izstrādes nepieciešamība” būtu papildināma ar attiecīgo informāciju par nepieciešamību veikt grozījumus Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā”, jo šobrīd minētajā sadaļā ir atrunāta nepieciešamība tikai Ministru kabineta rīkojuma projekta “Par Liepājas Universitātes Nekustamo īpašumu attīstības plānu 2019.-2023.gadam” izstrādei.” | **Iebildums ņemts vērā.**  Precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | Skatīt precizēto rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktu. |
|  |  | “4. Ja Rīkojuma projekts tiktu virzīts iesniegšanai Ministru kabinetā, būtu precizējama tā anotācijas III sadaļa “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) atbilstoši likumam “Par valsts budžetu 2020.gadam” un likumam “Par vidēja termiņa budžeta ietvaru 2020., 2021. un 2022.gadam”. Līdz ar to anotācijas III sadaļas ailē “Saskaņā ar valsts budžetu kārtējam gadam” norādāms 2020.gads, ailē “Turpmākie trīs gadi” norādāms 2021.gads, 2022.gads un 2023.gads, ailē “izmaiņas, salīdzinot ar vidēja termiņa budžeta ietvaru 2020.gadam” gadu “2020.” aizstājams ar gadu “2021.” un ailēs “izmaiņas, salīdzinot ar vidēja termiņa budžeta ietvaru 2021.gadam” gadu “2021.” aizstājams ar gadu “2022.”.” | **Iebildums ņemts vērā.**  Precizēta rīkojuma projekta sākotnējās ietekmes novērtējuma ziņojuma (anotācijas) III sadaļa. | Skatīt precizēto rīkojuma projekta sākotnējās ietekmes novērtējuma ziņojuma (anotācijas) III sadaļu. |
|  |  | “5. Saskaņā ar Publiskas personas mantas atsavināšanas likuma 42.panta 2.4 daļu Ministru kabineta rīkojumā norādāms, kādā apjomā, kādam mērķim un kura nekustamā īpašuma un ar to saistītās infrastruktūras attīstībai atsavināšanas rezultātā iegūtie līdzekļi ir piešķirami. Saskaņā ar rīkojuma projekta 2. un 4.punktu nekustamā īpašuma Baseina ielā 9, Liepājā, atsavināšanas rezultātā iegūtie finanšu līdzekļi novirzāmi Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai.  Rīkojuma projekta pielikumā kā plānotais nekustamā īpašuma Baseina ielā 9, Liepājā, atsavināšanas rezultātā iegūto līdzekļu turpmākais izlietojums norādīts: “Ēkas Lielā ielā 14, Liepājā, modernizācija. Ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksa.” Turklāt, no anotācijas I sadaļas 2.punktā (3.lpp.) sniegtā skaidrojuma izriet, ka nekustamā īpašuma Baseina ielā 9, Liepājā, atsavināšanas rezultātā gūtos ienākumus plānots novirzīt ne tikai Liepājas Universitātes ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai (50 000 euro apmērā), bet arī mācību aprīkojuma modernizēšanai, lai nodrošinātu mūsdienīgu izglītības procesa īstenošanu STEM (Science, Technology, Engineering and Mathematics – zinātne, tehnoloģijas, inženierzinātnes, matemātika) jomās, atbilstoši tautsaimniecības nozaru attīstībai (200 000 euro apmērā).  Ņemot vērā anotācijā norādīto, ka nekustamā īpašuma Baseina ielā 9, Liepājā, atsavināšanā gūtie ienākumi novirzāmi mācību aprīkojuma modernizēšanai, izvērtējama Publiskas personas mantas atsavināšanas likuma 42.panta 2.4 daļā lietotā jēdziena “infrastruktūra” jēga un nozīme un rīkojuma projekta anotācijā detalizēti skaidrojams, kādai infrastruktūrai novirzāmi līdzekļi 200 000 *euro* apmērā. Ievērojot minēto, lūdzam papildināt rīkojuma projektu ar informāciju, kura nekustamā īpašuma un ar to saistītās infrastruktūras attīstībai tiks piešķirti nekustamā īpašuma Baseina ielā 9, Liepājā, atsavināšanas rezultātā iegūtie līdzekļi, kā arī nepieciešamības gadījumā precizēt rīkojuma projektā norādīto mērķi, kādam paredzēts novirzīt nekustamā īpašuma atsavināšanā gūtos līdzekļus.” | **Iebildums ņemts vērā.**  Skatīt pamatojumu pie Finanšu ministrijas 3.iebilduma par Ministru kabineta rīkojuma projektu “Par Liepājas Universitātes Nekustamo īpašumu attīstības plānu 2019.-2023.gadam”. |  |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

24.02.2020 9:26

2661

Izglītības un zinātnes ministrijas

Juridiskā un nekustamo īpašumu departamenta

vecākā juriskonsulte nekustamo īpašumu jomā

M.Adamane

67047756, Madara.Adamane@izm.gov.lv